ওয়াসিম (অভিনেতা)
ওয়াসিম (২৩ মার্চ ১৯৫০– ১৮ এপ্রিল ২০২১) ছিলেন একজন বাংলাদেশী চলচ্চিত্র অভিনেতা। তাকে বাংলা চলচ্চিত্রের অ্যাকশন এবং লোক ফ্যান্টাসির নায়ক হিসেবে অপ্রতিদ্বন্দ্বী মনে করা হত। কর্মজীবনে তিনি ১৫২টি চলচ্চিত্রে অভিনয় করেন। ১৯৭৩ থেকে ১৯৯০ সাল পর্যন্ত তিনি ঢাকার চলচ্চিত্রে শীর্ষ নায়কদের একজন ছিলেন। তার অভিনীত উল্লেখযোগ্য চলচ্চিত্র ছিল ডাকু মনসুর (১৯৭৪), জিঘাংসা (১৯৭৪), দুই রাজকুমার (১৯৭৫), দি রেইন (১৯৭৬), দোস্ত দুশমন (১৯৭৭), আসামী হাজির (১৯৭৮), রাজনন্দিনী, রাজমহল, চন্দন দ্বীপের রাজকন্যা, এবং লাল মেমসাহেব।